Victor Hugo de Azevedo Coutinho

Victor Hugo de Azevedo Coutinho, 18. Azevedoko kondea (Macao, 1871ko azaroaren 12a – Lisboa, 1955eko ekainaren 27a) portugaldar militar, irakasle eta politikaria izan zen. Portugalgo lehen ministroa izan zen 1914tik 1915era.

Portugalgo Macao kolonian jaio zen. 1888an sartu zen Lisboako Itsas Eskolan, eta 1892an amaitu zituen ikasketak. Mozambikeko kanpaina kolonialetan parte hartu zuen, Lourenço Marquesen 1894-95ean eta Gazan 1895ean.

Coimbrako Unibertsitateko eta Itsas Eskolako irakaslea ere izan zen.

Politikan Alderdi Demokratikoko kide izan zen eta Itsas Armadako ministro. Lehen ministroa izan zen 1914ko abendutik 1915eko urtarrilera. Bere gobernua bigarren mailako politikariz osatua zegoen eta "Victor Hugoren Miserableak" ("Os miseráveis de Victor Hugo") deitu zioten.

Kategoria:Portugalgo militarrak
Kategoria:Portugalgo Lehen Ministroak
Kategoria:Lisboan hildakoak